Brittitutkimuksessa selvisi, missä iässä ihminen on onnellisimmillaan – Suomalaisprofessori hämmästyi: ”Tämä on todellinen pähkinä”

Tuoreen tutkimuksen mukaan britit ovat onnellisimmillaan 16- ja 70-vuotiaina. Suomalaista onnellisuusprofessoria askarruttaa, ovatko ihmiset ylipäätään niin onnellisia kuin tutkimukset väittävät.

Brittitutkimuksen mukaan onni alkaa hiipua parikymppisenä. Huonot ajat kestävät 50 ikävuoteen, jonka jälkeen käyrät nousevat aina 70 ikävuoden korkeimpaan huippuun.­

Britit ovat onnellisimmillaan 16- ja 70-vuotiaina, kun taas keski-iässä heidän hyvinvointinsa sukeltaa, kertoo tuore brittiselvitys.

The Guardian -lehti kirjoittaa, että nuorilla tyytyväisyys, omanarvontunto ja onnellisuus ovat tutkimuksen mukaan korkealla. Parikymppisenä onni alkaa hiipua ja jyrkkä lasku seuraa 30 vuoden iässä. Huonot ajat kestävät 50 ikävuoteen saakka, jonka jälkeen käyrät nousevat aina 70 ikävuoden korkeimpaan huippuun saakka.